**projektas**

**reg. Nr. T-80**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO R. KRINČINO ANTANO VIENAŽINDŽIO PAGRINDINĖS mokyklos TIPO IR PAVADINIMO PAKEITIMO**

2021 m. balandžio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 6 straipsnio 5 punktu, 7 straipsnio 7 punktu, 16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 ,,Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), Mokyklų pavadinimų sudarymo ir rašymo taisyklių, patvirtintų Lietuvos Respublikos švietimo ir mokslo ministro 2011 m. liepos 12 d. įsakymu Nr. V-1240 ,,Dėl Mokyklų pavadinimų sudarymo ir rašymo taisyklių patvirtinimo“ (su visais aktualiais pakeitimais), 12, 13, 15.1 punktais, įgyvendindama Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrąjį planą, patvirtintą Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, Pasvalio r. Krinčino Antano Vienažindžio pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-152 ,,Dėl Pasvalio r. Krinčino Antano Vienažindžio pagrindinės mokyklos nuostatų patvirtinimo“ (su visais aktualiais pakeitimais), 76 punktu bei atsižvelgdama į Pasvalio r. Krinčino Antano Vienažindžio pagrindinės mokyklos 2021 m. balandžio 8 d. raštą Nr. SD-36 „Dėl mokyklos tipo ir pavadinimo keitimo“ ir į Pasvalio r. Krinčino Antano Vienažindžio pagrindinės mokyklos tarybos 2021 m. balandžio 7 d. nutarimą (posėdžio protokolas Nr. 3), Pasvalio rajono savivaldybės taryba nusprendžia:

 1. Nuo 2021 m. rugsėjo 1 d. nebevykdyti ugdymo pagal pagrindinio ugdymo programos antrąją dalį (9–10 klasės) Pasvalio r. Krinčino Antano Vienažindžio pagrindinėje mokykloje.

 2. Pakeisti nuo 2021 m. rugsėjo 1 d.:

 2.1. Pasvalio r. Krinčino Antano Vienažindžio pagrindinės mokyklos tipą iš pagrindinės mokyklos į progimnaziją;

 2.2. Pasvalio r. Krinčino Antano Vienažindžio pagrindinės mokyklos pavadinimą ir ją vadinti Pasvalio r. Krinčino Antano Vienažindžio progimnazija.

 3. Įpareigoti Pasvalio r. Krinčino Antano Vienažindžio pagrindinės mokyklos direktorių Algimantą Kaminską:

 3.1. pranešti viešai vieną kartą arba pranešti visiems įstaigos kreditoriams raštu apie įstaigos pavadinimo pakeitimą iki įregistruojant pavadinimo pakeitimą Juridinių asmenų registre;

 3.2. teisės aktų nustatyta tvarka įspėti Pasvalio r. Krinčino Antano Vienažindžio pagrindinės mokyklos darbuotojus apie būtinųjų darbo sutarties sąlygų pakeitimą;

 3.3. teisės aktų nustatyta tvarka raštu informuoti Pasvalio r. Krinčino Antano Vienažindžio pagrindinės mokyklos mokinius ir jų tėvus (globėjus, rūpintojus) apie mokyklos tipo pakeitimą;

 3.4. iki 2021 m. gegužės 1 d. parengti Pasvalio r. Krinčino Antano Vienažindžio progimnazijos nuostatų projektą ir jį teikti Pasvalio rajono savivaldybės tarybai tvirtinti.

 4. Pavesti Pasvalio rajono savivaldybės merui teisės aktų nustatyta tvarka pakeisti Pasvalio r. Krinčino Antano Vienažindžio pagrindinės mokyklos direktoriaus Algimanto Kaminsko darbo sutartį.

 5. Nustatyti, kad šis sprendimas skelbiamas Teisės aktų registre, Pasvalio rajono savivaldybės ir Mokyklos interneto svetainėse, vietos spaudoje.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyr. specialistė

V. Bajoriūnaitė

2021-04-08

Suderinta DVS Nr. RTS-83

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO R. KRINČINO ANTANO VIENAŽINDŽIO PAGRINDINĖS mokyklos TIPO IR PAVADINIMO PAKEITIMO**

2021-04-08

Pasvalys

**1. Problemos esmė.**

Pakeisti Pasvalio r. Krinčino Antano Vienažindžio pagrindinės mokyklos tipą iš pagrindinės mokyklos į progimnaziją ir vadinti nuo 2021 m. rugsėjo 1 d. Pasvalio r. Krinčino Antano Vienažindžio progimnazija.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Vadovaujantis Pasvalio rajono savivaldybės tarybos 2018 m. vasario 14 d. sprendimo Nr. T1-16 ,,DėlPasvalio r. Krinčino Antano Vienažindžio pagrindinės mokyklos tipo ir pavadinimo pakeitimo“ (su visais aktualiais pakeitimais) 1 p. ir Pasvalio rajono savivaldybės tarybos 2018 m. vasario 14 d. sprendimo Nr. T1-15 ,,DėlPasvalio r. Pajiešmenių pagrindinės mokyklos tipo ir pavadinimo pakeitimo“ (su visais aktualiais pakeitimais) 2 p. nuo 2021 m. rugsėjo 1 d. Krinčino Antano Vienažindžio pagrindinėje mokykloje ir šios mokyklos Pajiešmenių skyriuje nebevykdomas ugdymas pagal pagrindinio ugdymo programos antrąją dalį (9–10 kl.).

Mokyklos pertvarkymas į progimnaziją numatytas ir Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrajame plane, patvirtintame Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“. Nuo 2021 m. rugsėjo 1 d. mokykla vadinsis Pasvalio r. Krinčino Antano Vienažindžio progimnazija, kuri turi Pajiešmenių skyrių, Gulbinėnų ir Raubonių daugiafunkcius centrus. Vykdomos programos:

|  |  |
| --- | --- |
| Įstaiga | Programos |
| Pasvalio r. Krinčino Antano Vienažindžio progimnazija | Ikimokyklinio ugdymo programaPriešmokyklinio ugdymo programaPradinio ugdymo programa (1–4 kl.)Pagrindinio ugdymo programos I dalis (5–8 kl.) |
| Pajiešmenių skyrius | Ikimokyklinio ugdymo programaPriešmokyklinio ugdymo programaPradinio ugdymo programa (1–4 kl.)Pagrindinio ugdymo programos I dalis (5–8 kl.) |
| Gulbinėnų daugiafunkcis centras | Neformaliojo vaikų švietimo programa |
| Raubonių daugiafunkcis centras | Neformaliojo vaikų švietimo programa |

Baigę 8 kl. mokiniai turės galimybę tęsti mokymąsi Pasvalio Petro Vileišio gimnazijoje arba Pasvalio Lėvens pagrindinėje mokykloje.

Mokytojų atleidimas neplanuojamas.

Mokyklos tipo ir pavadinimo pakeitimo klausimas svarstytas ir jam pritarta Krinčino Antano Vienažindžio pagrindinės mokyklos taryboje.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Pasvalio r. Krinčino Antano Vienažindžio pagrindinė mokykla, Švietimo ir sporto skyrius

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA:

Pasvalio r. Krinčino Antano Vienažindžio pagrindinės mokyklos 2021 m. balandžio 8 d. raštas Nr. SD-36 ,,Dėl mokyklos tipo ir pavadinimo keitimo“.

Švietimo ir sporto skyriaus

vyriausioji specialistė Virginija Bajoriūnaitė